钦定古今图书集成/历象汇编/乾象典/第083卷 > 渔家傲〈秋雨〉 杨慎
## 钦定古今图书集成/历象汇编/乾象典/第083卷 > 渔家傲〈秋雨〉 杨慎

云掩遥山山掩翠。雨声急战荷声碎。绿锦离披红锦
坠。花叶背。波间惊起鸯鸳睡。　潋滟芳樽人共对。碧
筒凉沁初消醉。湿烟香雾笼归袂，摇玉辔。南风马上
闻蛙吹。

楚屈原《九歌：令》飘风兮先驱，使冻雨兮洒尘。〈又〉东风
飘兮神灵雨。〈又〉雷填填兮雨冥冥，

《九辨》“皇天淫溢而秋霖兮，后土何时而得干。”

《楚辞大招》：“雾雨淫淫，白皓胶只。”

庄忌哀时命，夕淫淫而琳雨。

汉张衡《思元赋》云师。“以交集兮，冻雨沛其洒涂。”
魏文帝《愁霖赋》：“脂余车而秣马，将言旋乎邺都。元云
黯其四塞，雨濛濛而袭予。涂渐洳以沉滞，潦淫衍而
横湍。岂在余之惮劳，哀行旅之艰难。仰皇天而太息，
悲白日之不旸。思若木以照路，假龙烛之末光。”
《喜霁赋》：“乃命驾而言归，启吉日而北巡。厌群萌之至
愿，感上下之明神。密云兴之坱”圠，甘雨降以洒尘。既
洒尘而为涂，惟平路之未晞。激清风以漂潦，发皎日
之阳辉。振余策而长驱，忽临食而忘机。

陈思王植《愁霖赋》云：“夫季秋之淫雨兮，既弥日而成
霖。瞻元云之晻晻兮，听长空之淋淋。中宵卧而叹息
兮，起饰带而抚琴。”〈又〉迎朔风而爰迈兮，雨微微而逮
行。悼朝阳之隐曜兮，怨北辰之潜精。车结辙以盘桓
兮，马踯躅以悲鸣。攀扶桑而仰观兮，假九日于天皇。
瞻沉云之泱漭兮，哀吾愿之不将。〈又〉《喜霁赋》“禹身逝
于旸旰，卒锡圭而告成。汤感旱于殷时，造桑林而敷
诚。动玉朝而云披，鸣鸾铃而日阳。指北极以为期，吾
将倍道而兼行。”

晋成公绥《时雨赋》：“两仪协合，二气氤氲。洪川起波，名
山兴云。”〈又〉《阴霖赋》：“百川泛滥，潢潦横流。沈灶生蛙，中
庭运舟。”

夏侯湛《雷雨赋》：“若覆河而悬井，似翻伊而倒洛。”
明费元禄《转情集微雨》：“好风自生，微雨徐来。映空飏
百丈之丝，迷树卷三朝之雾。”〈又〉《苦雨》。载鹤之舟，已沉
湖澨；藏龟之室，尽上苔痕。乌无得而啼霜，牛何由而
喘月。萋萋芳草思楚国之王孙。澹澹青枫，望汉皋之
神女。〈又〉足不窥园，堆案久无招饮帖；心忘探节，闭门
听断《插禾歌》。塞水渎而祈晴，焚芸香而辟湿。乖慵多
称褰帏且展闲书；游览有方，安枕聊温春梦。

魏曹植诗：“时雨静飞尘。”

晋陆机诗，“凄风迕时序，苦雨遂成霖。”

《张协诗》：“密雨如散丝。”〈又〉翳翳结繁云，森森散雨足。〈又〉
飞雨洒朝兰。

嵇含《悦晴诗》，“劲风归巽林，元云起重基。朝霞炙琼树，
夕景映玉枝。翔凤晞轻翮，应龙曝纤鬐。”

陶潜诗：“微雨从东来，好风与之俱。”

宋谢庄诗：“燕起知风舞，础润识云流。”

齐谢朓诗：“朔风吹飞雨，萧条江上来。”

陈张正见诗：“细雨濯梅林。”

《江总》诗：“新雨百花朝。”

《庾信诗》：“山根一片雨。”

隋王胄《雨晴诗》，“残虹低饮涧，山溜上侵墙，风度蝉声
远，云开雁路长。”

唐虞世南《雨后应令》诗：“雨歇连峰翠，烟开竟野通。排
虚翔戏鸟，跨水落长虹。”

宋之问诗：“山雨初含霁。”〈又〉江雨《入庭飞》。

王勃诗：“珠帘暮卷西山雨。”

《杜审言》诗：“积雨生昏雾。”〈又〉“江声连骤雨，日气抱残虹。”
张说《早霁》诗：“山水佳新霁，南楼玩初旭。夜来枝半红，
雨后洲全绿。”

《魏知古诗》：“濯枝林杏发，润叶渚蒲生。”

王维诗：“渭城朝雨浥轻尘。”〈又〉山中一夜雨，树杪百重
泉。

孟浩然诗：“微云淡河汉，疏雨滴梧桐。”

岑参诗：“残云收夏暑，新雨带秋风。”〈又〉回风度雨渭城
西，细草新花踏作泥。〈又〉《井上桐叶雨》。〈又〉云送关西雨。
〈又〉海暗《三山雨》。〈又〉梦暗《巴山雨》。〈又〉细雨湿行装。〈又〉江帆暮雨低。

《高适》诗：“残雨拥轻雷。”

杜甫诗：“好雨知时节，当春乃发生。”〈又〉一秋常苦雨，今
日始无云。〈又〉微雨，不滑道。〈又〉檐雨细随风。〈又〉急雨捎
溪足。〈又〉骤雨《落河鱼》。〈又〉春帆细雨来。〈又〉“细雨”鱼儿出，
〈又〉冥冥甲子雨，已度立春时。〈又〉断续《巫山雨》。〈又〉峡雨
落馀飞。〈又〉楚天不断四时雨。〈又〉雷声忽送千峰雨。〈又〉
飘零《神女雨》。〈又〉莽莽天涯雨。〈又〉小雨晨光内，初来叶
上闻。

郎士元诗：“檐前片雨滴春苔。”

《耿𣲗》诗：“闲田孤垒外，暑雨片云中。”

《韩愈诗》：“天街小雨润如酥。”

《孟郊诗》：“檐泻碎江喧，街流浅溪迈。”

《李贺诗》：“鼍鸣浦口飞梅雨。”

元稹诗：“暗风吹雨入寒窗。”

杜牧诗：“深秋帘幕千家雨。”〈又〉疏雨夕阳中。

许浑诗：“海雨随风夏亦寒。”

《贾岛诗》：“夕阳庭际眺，槐雨滴稀疏。”

《韦庄诗》：“一轩春雨对僧碁。”〈又〉落花寂寂黄昏雨，深院
无人独倚门。〈又〉暮雨湿烟凝。

宋林逋诗：“此夜芭蕉雨，何人枕上闻。”

余靖诗：“残灯背窗影，急雨带溪声。